Kanyéré

Kanyéré (Bridelia stipularis) nyaéta hiji tangkal anu asalna tina genus Bridelia.
 Jangkungna bisa nepi ka 8–20 méter anu hirup di daérah tropis jeung subtropis di sisi basisir. Daunna bisa dimangpaatkeun pikeun ubar nyeri beuteung. Tangkal kanyéré asalna tina kulawarga Phyllanthaceae.

Pedaran
Tangkal kanyéré mibanda sababaraha rupa spésiés di antarana : 
Bridelia insulana (Sinonim : Bridelia minutiflora, Bridelia penagiana, Bridelia subnuda)
 Bridelia stipularisBridelia tomentosa (sinonim : Bridelia glabrifolia; Bridelia lancifolia; Bridelia monoicis).

Kanyéré mibanda ngaran daérah/vernakular saperti di Malaysia disebut kenidai, kenidai babi, cenderai gajah, samak jambu. Di Indonésia mah kanyéré téh  katelah Kandri kebo, kanyéré aroi, koto-koto, jeung kutu kebo.

Ciri mandiri
Tangkal kanyéré bisa hirup nepi ka jangkung 18 méter tur mibanda buleudan tangkal nepi ka 9 méter. Kai tangkal  kanyéré mah sanajan  teuas tapi leuleus tur liat. 
 
Kapanggih hirup di Malaysia, Vietnam, ogé Thailand. Daunna lonyod kelirna héjo, méncos ka tungtungna ukuran 12 cm x 6.2 cm pucuk daun anu kakara bijil kelirna gandaria.
Buah laleutik kelirna héjo hérang bijil sapasang tina tangkal deukeut cupat daun,  cupat kembangna parondok, panjang  kembang ngan 1 mm, benang sari nyelap leutik di jerona, kelirna semu héjo tur di luhurna semu gandaria.
Buahna leutik,lonyod tingtungna méncos.

Kagunaan
Ditempo dina farmakologisna tina ieu genus geus ditalungtik sanajan tacan dipaluruh leuwih jero, mibanda sipat antiinflamasi, antimikroba.  Tapi dalah ti kitu ieu tangkal geus heubeul dimangpaatkeun pikeun ubar herbal anu mibanda rupa-rupa kagunaan.  
Di India ieu tangkal ngahaja dipelak anu dimangpaatkeun pikeun meresihan huntu ogé ngubaran rupa-rupa panyakit séjénna anu aya disabudeureun baham.
Daunna ogé bisa digodog tuluy diinum caina bisa dimangpaatkeun pikeun ngubaran kasakit mah (maag) atawa nyeuri beuteung. Pikeun ubar luar daunna bisa dibebek nepi ka lembut tuluy ditaplokeun kana reheut atawa bareuh, akarna bisa digodog tuluy diinum caina pikeun ubar nyareri awak atawa cararangkeul.
Baheula mah buah kanyéré téh dipaké kaulinan barudak, pikeun pélor susumpitan anu dijieun tina awi atawa tamiang gedéna mah kurang leuwih sagedé curuk atawa patlot panjangna sabuku. Dipaké ogé pikeun pélor pepeletokan anu dijieun tina solobong awi.

Tutumbu kaluar
 Gambar
 Tangkal Kanyéré

Daftar pustaka

Dicutat tina

Tutuwuhan ubar‏‎
Tutuwuhan Indonésia
Phyllanthaceae
Artikel Wiki Sabanda II
Tutuwuhan